Forslag til generalforsamlingen i kreds22, DLF, marts 2025

Fastsættelse af kredsstyrelsens konkrete honorarer/løn på generalforsamlingen

Det kan være svært at fastsætte løn/honorar til kredsstyrelsen. Hvad er rimeligt?

Hvis man ser på kredsene omkring København, er der stor variation. Variationen går fra den ene yderlighed til den anden. I Rødovre gives der ikke honorar til kredstyrelsen – kredsstyrelsesmedlemmerne får kun deres almindelige lærerløn. Det modsatte er tilfældet i Gladsaxe og Lyngby, hvor fx formanden får omkring 20.000 kr. ekstra om måneden oven i sin lærerløn plus tillæg fra kommunen.

Jeg synes, det er rimeligt med et honorar/løn, men lønnen/honorarerne er blevet for høje og bør nedsættes til et mere rimeligt niveau.

Kunne jeg have gennemført nedenstående, da jeg selv var formand. Måske, men ingen havde rigtig lyst til at diskutere deres egen løn på generalforsamlingen – heller ikke jeg.

Nu er jeg ikke længere i bestyrelsen, og derfor vil jeg rejse spørgsmålet.

Det kan undre mig, at dirigenten og kredsen afviste forslaget sidste år pga. manglende prioritering. Jeg har været til flere kongresser i DLF med lignende situationer, hvor dirigenterne har sat det mest vidtgående forslag til afstemning først, derefter det næstmest vidtgående osv. Når et forslag vedtages bortfalder de øvrige forslag.

Forslag til ny model

Forslagene stilles i prioriteret rækkefølge med nr. 1. som første prioritet. Derefter forslag 2 og til sidst forslag 3

Forslag 1. Formanden får et tillæg på 5.000 kr. md.

Næstformanden får et tillæg på 2.000 kr. md

Øvrige kredsstyrelsesmedlemmer får et tillæg på 1.000 kr. md

Forslag 2. Formanden får 10.000 kr. md

Næsteformand får 2.500 kr md

Øvrige kredsstyrelsesmedlemmer får et tillæg på 1.500 kr. md.

Forslag 3. Formanden får 15.000 kr. md

Næsteformand får 3.000 kr. md

Øvrige kredsstyrelsesmedlemmer får et tillæg på 2.000 kr. md.

Alle kredsstyrelsesmedlemmers frikøb betales af kredsen, så de beholder deres almindelige lærerløn.

Jeg vil gerne have hemmelig afstemning, som er normalt, når forslaget også omhandler personspørgsmål